Facebook  Il-Membru Parlamentari Ewropew Nazzjonalista David Casa kkritika l-kliem li uża l-MEP Laburista Alex Agius Saliba biex jopponi dibattitu fil-Parlament Ewropew dwar l-aħħar żviluppi fuq l-assassinju ta' Daphne Caruana Galizia. Agius Saliba ħareġ stqarrija permezz tal-Partit Laburista li fiha qal li filwaqt li l-Unjoni Ewropea ffukata fuq il-ġlieda kontra l-pandemija, l-MEPs Nazzjonalisti Maltin David Casa u Roberta Metsola huma medhijin jaraw kif se jagħmlu l-ħsara lir-reputazzjoni ta' Malta. Agius Saliba dan sejjaħlu "attakk bla bżonn." Qal "over our dead bodies" li jsir dibattitu bħal dan. David Casa rrikorra għal Facebook biex jirreaġixxi għall-għażla ta' kliem ta' Agius Saliba. Huwa sejjaħ dan l-iżjed mument tal-mistħija fil-karriera politika qasira tal-MEP relattivament ġdid, li ilu sentejn fil-kariga. Casa, li huwa voċiferu fuq il-ħtieġa li ssir ġustizzja dwar dan l-assassinju, qal lil Agius Saliba, "Daphne biss tilfet ħajjitha f'dan l-iżjed episodju iswed li qatt ra pajjiżna. Hi l-vittma, mhux int u l-kodardi kollegi tiegħek li jdejjaqkom anke isimha. Meta tgħaddi minn dak li għaddiet minnu Daphne, imbagħad ejja kellimna fuq 'your dead body.' Tal-mistħija." "Over our dead bodies."Hekk qal Alex Agius Saliba dwar it-talba biex il-Parlament Ewropew jiddiskuti l-iżviluppi ġodda… Posted by David Casa on Friday, March 19, 2021 Min-naħa tiegħu, Agius Saliba reġa' wieġeb għall-kritika u żamm mal-punt tiegħu li dan mhux żmien li jsir dibattitu fuq l-assassinju meta fl-Unjoni Ewropea trid tiġi diskussa l-pandemija. Kompla jgħid, "Over my dead body illi tkomplu tattakaw ir-reputazzjoni ta' pajjiżna b'reżoluzzjonijiet u diskussjonijiet bla ebda skop fi żmien meta l-istituzzjonijiet qed jaħdmu, jagħmlu xogħlhom u jaraw illi l-ġustizzja ma tħares lejn wiċċ ħadd! L-ebda attakk, tgħajjir jew intimidazzjoni mhu se jwaqqafni milli nkompli nagħmel xogħli u niddefendi isem pajjiżi!" Qed jitkażaw David Casa u ta' Repubblika għaliex ilbieraħ għidt – "Over my dead body" illi nħalli Maltin bħali jippruvaw… Posted by Alex Agius Saliba on Friday, March 19, 2021 Il-President tal-NGO Repubblika Robert Aquilina indirizza lil Agius Saliba u qallu, "Int u l-partit tiegħek m'intomx Malta." Issokta jgħidlu li missu jistħi juża kliem bħal dak fuq l-assassinju ta' ġurnalista. Alex Agius Saliba, ifhem dal-kliem:Inti u l-partit tiegħek m'intomx Malta. Int u min jaħsibha bħalek intkom waħda… Posted by Robert Aquilina on Friday, March 19, 2021 Lura fl-2019 Filmat: Assassinju Daphne: L-MEPs Maltin jaqblu dwar inkjesta pubblika?